വാര്ണര് ഇല്ലാതെ ഹൈദരാബാദ് രണ്ട് മാറ്റങ്ങളുമായി രാജസ്ഥാന് ടോസ് അറിയാം ഐപിഎലില് സണ്റൈസേഴ്സ് ഹൈദരാബാദിനെതിരെ രാജസ്ഥാന് റോയല്സ് ബാറ്റ് ചെയ്യും. ടോസ് നേടിയ റോയല്സ് ക്യാപ്റ്റന് സഞ്ജു സാംസണ് ബാറ്റിംഗ് തിരഞ്ഞെടുക്കുകയായിരുന്നു. നാല് മാറ്റങ്ങളുമായി സണ്റൈസേഴ്സ് ഇറങ്ങുമ്ബോള് രാജസ്ഥാന് റോയല്സില് രണ്ട് മാറ്റങ്ങളുണ്ട്. rajasthan royals sunrisers hyderabad ഓസീസ് ഓപ്പണര് ഡേവിഡ് വാര്ണര്ക്ക് പകരം ഇംഗ്ലണ്ട് ഓപ്പണര് ജേസന് റോയ് ടീമിലെത്തിയതാണ് സണ്റൈസേഴ്സിലെ സുപ്രധാന മാറ്റം. മോശം ഫോമിലുള്ള കേദാര് ജാദവ് മനീഷ് പാണ്ഡെ എന്നിവര്ക്ക് പകരം യുവതാരങ്ങളായ പ്രിയം ഗാര്ഗ്, അഭിഷേക് ശര്മ്മ എന്നിവരും ടീമിലെത്തി. പരുക്കേറ്റ ഖലീല് അഹ്മദിനു പകരം സിദ്ധാര്ത്ഥ് കൗളും ഇന്ന് കളിക്കും. കഴിഞ്ഞ മത്സരത്തില് പുറത്തിരുന്ന രണ്ട് താരങ്ങള് ഇന്ന് റോയല്സ് നിരയില് തിരികെ എത്തി. തബ്രൈസ് ഷംസി, ഡേവിഡ് മില്ലര് എന്നിവര്ക്ക് പകരം ക്രിസ് മോറിസ്, എവിന് ലൂയിസ് എന്നിവരാണ് ടീമില് ഉള്പ്പെട്ടത്.